ΒΙΟΓΡΑΦΙΚΟ

ΣΕΛΕΜΙΔΗΣ ΑΝΤΩΝΙΟΣ

Ξεκίνησε πιάνο σε ηλικία 10 ετών στο Ωδείο της Φλώρινας (τάξη Ε. Καρύδη).

 Το 2014 με Καθηγήτρια την Δόμνα Ευνουχίδου απέκτησε δίπλωμα πιάνου στο Ωδείο «Μουσικό Κολλέγιο» Θεσσαλονίκης με βαθμό Άριστα παμψηφεί , Α΄ Βραβείο και χρυσό μετάλλιο για την εξαιρετική του επίδοση.

 Το 2016 αποφοίτησε με βαθμό Άριστα από το Τμήμα Μουσικής Επιστήμης και Τέχνης του Πανεπιστημίου Μακεδονίας , στην τάξη ειδίκευσης πιάνου του καθηγητή Ίγκορ Πέτριν.

 Κατά την διάρκεια των σπουδών του έχει βραβευτεί σε πανελλήνιους διαγωνισμούς για σόλο πιάνο αλλά και μουσική δωματίου.

 Τα ρεσιτάλ του περιλαμβάνουν εμφανίσεις σε σημαντικές αίθουσες, όπως του Κρατικού Ωδείου Θεσσαλονίκης, του Μεγάρου Μουσικής Θεσσαλονίκης ,του Ωδείου Αθηνών ,την αίθουσα «Σταύρος Νιάρχος» της Εθνικής Λυρικής σκηνής κ.α.

 Ως σολίστ έχει συμπράξει με την ορχήστρα «Καμεράτα Junior» Αθηνών ,την συμφωνική ορχήστρα του Πανεπιστημίου Μακεδονίας, και τη συμφωνική ορχήστρα του Κρατικού Ωδείου Θεσσαλονίκης. Από το 2015 αποτελεί μέλος του συνόλου «PIANDAEMONIUM» (6 πιάνα, 12 πιανίστες)

 Έχει παρακολουθήσει masterclasses με διακεκριμένους ερμηνευτές-παιδαγωγούς του πιάνου και της μουσικής Δωματίου, μερικοί από τους οποίους είναι οι: Danielle Petralia, Αlan Weiss , Hamish Milne, Vladimir Viardo, Θεόδωρος Τζοβανάκης, Δημήτρης Πάτρας, Νίκος Κυριόσογλου ,Βασίλης Βαρβαρέσος κ.α .

 Από τον Οκτώβριο του 2017 πραγματοποιεί μεταπτυχιακές σπουδές στο “Hochschule fur Musik und Tanz” της Κολωνίας στην τάξη της Sheila Arnold.